|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода- 14.02.2020 г. - 20.02.2020 г. (8-ма седмица)** |

През периода са регистрирани общо 101 случая на остри заразни заболявания, от които 80 са случаите на грип и остри респираторни заболявания (ОРЗ).

Общата заболяемост от грип и ОРЗ за областта е 95,69 %ооо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 27 | 28 | 11 | 12 | 2 | 80 | 95,69 %ооо |

Регистрирани остри заразни болести (ОЗБ) - 21 случая, от които:

* въздушно-капкови инфекции: 6 случая, от които 5 случая на варицела и 1 случай на коклюш;
* чревни инфекции: 12 случая, от които 11 случая на ентероколит и 1 случай на колиентерит;
* хепатити: 1 случай на хепатит тип Е;
* паразитологични инфекции: 1 случай на ламблиоза;
* невроинфекции: 1 случай на бактериален менингоенцефалит.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Проверки на обекти в лечебни заведения за болнична и извънболнична медицинска помощ - 72 бр. Няма констатирани нарушения.

Извършени са епидемиологични проучвания на регистрирани заразни болести - 21 бр.

Лабораторен контрол на противоепидемичния режим в лечебни заведения за болнична и извънболнична медицинска помощ - 105 проби. Няма нестандартни проби.

В отдел Медицински изследвания са изработени 479 проби, от тях положителни - 6 бр.

# През **консултативния кабинет по СПИН /КАБКИС/** са преминали 2 лица.

# На територията на област Добрич през отчетния период няма регистрирани хранителни взривове.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 17 броя проверки, от които 4 бр. на лечебни заведения за болнична помощ, 11 бр. проверки на аптеки, 2 бр. на дрогерии. Няма установени нарушения. По Наредба №3 от 05.04.2019г. за медицинските дейности извън обхвата на ЗЗО, за които МЗ субсидира лечебните заведения, и за критериите и реда за субсидиране на лечебните заведения са извършени 4 бр. проверки в ЛЗБП. Няма постъпили искания от учебни и детски заведения за проверка на достоверността на издадените медицински бележки за извиняване на отсъствия на деца/ученици.

Приети и обработени жалби - 2 бр.

За периода в РКМЕ са приети и обработени 59 медицински досиета, извършени са 88 справки, изготвени са 87 преписки и 94 протокола за ТП на НОИ, проверени са 64 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ. Разгледани са **5** проектни документации. Издадени са **2** здравни заключения и **3** становища по процедурите на ЗООС.

Извършени са общо **7** проверки на обекти с обществено предназначение (ООП) в процедура по регистрация, вкл. и по изпълнение на предписания. Регистрирани съгласно Закона за здравето са **2** ООП.

През периода са извършени **25 основни проверки** по текущия здравен контрол.

Реализираните **насочени проверки са** **общо 34: 16** от тях са извършени във връзка с контрола по тютюнопушенето и продажбата на алкохол; **4** - по изпълнение на издадени хигиенни предписания; **11**- по осъществяване контрола върху ДДД-мероприятията; **1** - по спазване на съгласувано с РЗИ седмично разписание в учебно заведение; **2** - във връзка с постъпил сигнали.

**Лабораторен контрол:**

Питейни води: физико-химичен и микробиологичен контрол на питейни води: **4** проби – **2** проби не съответстват по микробиологични показатели Колиформи и Ешерихия коли.

Във връзка с насочен здравен контрол е проведен:

- физико-химичен контрол: **7** проби питейна вода – съответстват на нормативните изисквания;

- микробиологичен контрол: **6** проби питейна вода от „системи топла/студена вода“ – съответстват на нормативните изисквания.

Води от минерални водоизточници: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: физико-химичен контрол: 2 проби – съответстват на нормативните изисквания.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **4** предписания за провеждане на хигиенни мерки;

- съставен е **1** акт за установено административно нарушение, на физическо лице.

**Дейности по профилактика на болестите и промоция на здравето (ПБПЗ):**

Извършена е оценка на седмични учебни разписания на учебните занятия за втори срок на учебната 2019/2020 г. за 12 учебни заведения от област Добрич. За установени несъответствия със здравните изисквания са издадени 4 протокола, с предписани препоръки към директорите на съответните учебни заведения, с оглед отстраняването им.

Проведени са **3** обучения и **18** лекции с обхванати 516 лица в учебни заведения на общините Добрич и Добричка. Във връзка с втори етап на националната Антиспинкампания по повод 14.02 - Ден на влюбените са проведени **2** масови прояви с участващи 265 лица в община Добрич. Предоставени са 110 бр. презерватива и 215 бр. здравно-образователни материали.

Оказана е индивидуална консултативна помощ на **24** лица, на които е проведено изследване за съдържанието на въглероден монооксид и карбоксихемоглобин (СО/ppm) в издишан въздух с апарат Smoker lyzer.

Оказана **7 бр.** методична дейност на 17 лица (педагози и медицински специалисти).

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **14.02.2020 г. - 20.02.2020 г.** по чл. 56 от Закона за здравето са извършени 27 проверки в 27 обекта (3 обекта за хранене и развлечения, 2 детски и учебни заведения, 18 лечебни и здравни заведения, 4 други закрити обществени места по смисъла на § 1а от допълнителните разпоредби на Закона за здравето). Не са констатирани нарушения на въведените забрани и ограничения за тютюнопушене в закритите и някои открити обществени места. Няма издадени предписания и актове.

**Д-Р НИКОЛИНКА МИНЧЕВА**

*За Директор на Регионална здравна инспекция – Добрич,*

*съгласно Заповед № РД-01-43/ 21.02.2020 на Директора на РЗИ-Добрич*